Као дио обрасца можете употријебити обрасце смјештене у некој датотеци - да бисте датотеку укључили у обрасце употријебите макро %INCLUDE="име датотеке".
Када вршите обраду филтера, низ за филтрирање можете обрисати притиском на ALT+DEL.
»The Bat!« може да користи Мајкрософтова повезивања на Мрежу да аутоматски позове и прекине везу када провјеравате или шаљете пошту. Погледајте у картицама „Остало • Мрежа и приступање...“.
Можете се бесплатно претплатити на „The Bat! Announcement Mailing List“ (најаве о новим верзијама програма »The Bat!«), ако пошаљете поруку на адресу <the.bat@ritlabs.com> са рјечју „subscribe“ у предмету поруке (без наводника).
Поруке које су одговор на примљене поруке можете филтрирати на исти начин као што филтрирате долазећу и одлазећу пошту. Погледајте у „Налози • Подешавање филтера“.
Притиском на CTRL+SHIFT+A или преко наредбе „Налози • Погледај дневник рада“ из менија, можете погледати дневник активности одређеног налога.
»The Bat!« може пошту од одређених људи аутоматски усмјеравати у одвојене омотнице. Означите неку  поруку, затим одаберите „Посебне наредбе • Направи филтер...“ да усмерите све поруке од тог пошиљаоца у омотницу по вашем избору. Исти мени можете добити и кликом на десни тастер миша изнад означене поруке.
Добра је идеја да повремено сачувате ваш рад док пишете дугачку поруку. Изаберите „Порука • Сачувај“, или притисните CTRL+S. Можете, такође, подесити вријеме да то програм аутоматски ради, у „Остало • Подешавање едитора • Опште • Аутоматски сачувај сваких...“.
PGP је скраћеница од „Pretty Good Privacy“ (прилично добра приватност), што је популарни систем шифровања који се користи широм свијета. Више података потражите на адреси http://www.pgp.com (САД) и http://www.pgpi.org (Међународно). Корисне адресе су и http://www.openpgp.org и http://www.gnupg.org.
Ако желите поруке поредати по томе да ли су прочитане или не, кликните на назив прве колоне у списку порука.
Слијепи мишеви су једини сисари који заиста могу да лете, а већина врста имају изузетно добро развијен систем орјентације по звуку, или ехо-локације. Преписка електронском поштом је такође врста комуникације гдје не видите онога са ким комуницирате.
У командној линији можете употријебити параметар „/CHECKALL“ да проверите пошту на свим налозима који нису под лозинком и да по завршеној провери аутоматски изађете из програма.
SMTP је скраћеница од „Simple Mail Transfer Protocol“ (једноставан протокол за пренос поште - достава, слање поште).
Ваш уводни поздрав у порукама и потпис на крају порука можете прилагодити помоћу образаца за поруке - погледајте у „Налог • Подешавања • Обрасци за поруке“.
У Шишмишовом едитору порука можете означити текст усправно, по колонама. Употребите комбинацију CTRL+O C да бисте пребацили тип одабира на „блок по колонама“ и CTRL+О К да се вратите назад на нормалан „одабир по слиједу“.
Поруку можете неизмјењену преусмјерити неком другом примаоцу тако да ће тај прималац при одговарању на њу послати поруку првобитном пошиљаоцу. Употријебите комбинацију CTRL+F6 или преко менија „Поруке • Преусмјери“.
При писању нове поруке можете користити провјеру правописа - провјерите да ли сте укључили „Правопис • Аутоматски провјеравај“. Кликом на десни тастер миша ћете добити приједлоге за неправилно написане ријечи. Овај савјет важи за језике за који постоји та врста подршке, док за српски језик још увијек не постоји одговарајућа подршка.
Поруке можете помјерати или копирати једноставним принципом превлачења и спуштања. Ако поруку желите копирати из омотнице у омотницу, при превлачењу држите притиснут тастер CTRL, у супротном ће бити само премјештена.
Док прегледате поруку можете видјети и RFC-822 заглавље, једноставним притиском на CTRL+SHIFT+K.
Показивач непрочитане поште можете укључити преко менија „Остало • Подешавања • Приказуј показивач поште“ (при дну картице). Он вас обавјештава о новим, односно непрочитаним порукама, док радите остале послове.
The Bat! менији приказују тастерске пречице за већину уобичајених наредби. На примјер, притисните ALT+F2 да бисте покренули наредбу „Алати • Преузми пошту за све налоге“.
Уз »The Bat!« можете користити PGP верзију 5.5.3 или новију - постарајте се да извршне PGP датотеке буду наведене у системској промјењивој „PATH“.
Помоћу параметра „mailto:<адреса>“ из командне линије можете да покренете »The Bat!« у прозору за нову поруку.
Омотницу или налог у стаблу налога можете помјерати држећи тастер ALT и превлачећи ту омотницу или налог мишем.
Поруку можете поново послати ако је прекопирате или је помјерите у омотницу „Одлазећа пошта“.
Можете захтјевати потврду да је ваша порука прочитана ако у едитору поруке кликнете на „Остало • Тражи потврду читања“. Имајте на уму да потврде читања могу да се добију само ако примаоци за електронску пошту користе »The Bat!« или »Pegasus Mail«.
Да бисте преузели или послали поруке са свих налога, притисните и држите тастер SHIFT, а затим кликните на одговарајуће дугме на главној палети алатки („Преузми нове поруке“ или „Пошаљи припремљене поруке“).
Када у поруци видите линк (URL) кликните на њега два пута како бисте посјетили наведену адресу.
»The Bat!« може да искористи »CommonSpeller« API „машине“ инсталиране у вашем систему (на примјер, ријечник Мајкрософтовог Офиса). У едитору порука потражите мени „Правопис • Језик“ да видите да ли »The Bat!« може да провјери језик који вам је потребан.
Тастером за размак (Space) можете да читате поруке, а да не улазите у окно за приказ текста поруке. Означите поруку, а затим притисните тај тастер. Када дођете до краја поруке, поновни притисак на тастер ће вас одвести на следећу поруку.
Можете подесити да се одређени филтер извршава прије осталих филтера - одаберите филтер у хијерархијском стаблу, превуците га на горе и оставите га гдје би требао да буде.
Можете подесити да »The Bat!« док сте ви на одмору аутоматски одговара на сваку поруку која вам је послата. Примјените радње из прозора „Налози • Подешавање филтера“.
Можете користити више POP3 или IMAP налога на различитим серверима за пошту - кликните на „Налози • Нови“ да бисте направили додатни налог.
Можете у одређеној омотници да брзо профилтрирате све поруке са истим предметом поруке - држите тастер ALT, а затим кликните на предмет поруке која вас занима.
Сваки »The Bat!« налог може да има своја сопствена подешавања за приступ Мрежи. Погледајте у картицу „Налози • Подешавања... • Мрежа“.
У уобичајену базу „Савјета дана“ можете да додајете и своје савете. Само обрадите одређену датотеку: „bat_src.tip“ (српски ћирилични), „bat_srb.tip“ (српски латинични), или „thebat.tip“ (енглески). Наведене датотеке се налазе у истом директоријуму у ком је и извршна »The Bat!« датотека.
Употребом макроа %TO, %CC и %BCC у обрасцима за поруке можете унапред додати неке примаоце.
POP3 је скраћеница од „Post Office Protocol“, верзија 3 (поштански протокол, пријем поште).
На почетку линија цитата можете користити иницијале пошиљаоца - погледајте у картицу „Налози • Подешавања... • Обрасци за поруке • Одговор“.
RIT је скраћеница од „Research in Information Technology“, што значи „истраживање у информативној технологији“.
Скупу за филтрирање можете додати нови низ пречицом ALT+INS, када је едитор скупа за филтрирање низова активан.
Нежељене, такозване „спам“ поруке, обично долазе без ваше адресе у пољу „Прималац“. Ово можете искористити за филтрирање нежељених порука у Корпу за смеће, на примјер тако што ћете поставити одговарајуће филтере (али пазите да се филтер не примјењује и на ваше листе слања).
Када пишете поруку, кликом на иконицу адресара сасвим десно у пољу за унос адресе, или пречицом SHIFT+ENTER, можете отворити прозор за одабир адреса које желите употријебити.
При адресирању поруке можете притиснути CTRL+плус (или CTRL+зарез) да адресу довршите неком од адреса из адресара. На брз начин претворите „Петар“ у „Петар Петровић“! Ако имате неколико уписа у адресару са именом „Петар“, можете притискати CTRL+плус све док не добијете адресу оног Петра којег сте желели.
Уз »The Bat!« можете користити PGP верзију 2.6.3 или новију - постарајте се да извршне PGP датотеке буду наведене у системској промјењивој „PATH“, као и да је „PGPPATH“ постављен онако како налаже PGP документација.
Стање слова у текућој речи коју куцате можете промијенити на веома брз начин. Притисните CTRL+[ да бисте добили ријеч са великим словима, CTRL+] за мала слова и CTRL+/ за ријеч са великим почетним словом.
Када пишете поруку, можете промијенити налог са ког треба да се пошаље ваша нова порука избором налога на „Остало • Активни налог“. Исто можете добити и када десним тастером миша кликнете на назив налога у статусној линији едитора (на дну прозора у ком пишете поруке).
Да бисте неког адресанта означили „омиљеним“, попуните одговарајући квадратић у адресару.
Пошиљаоца поруке коју сте добили можете лако додати  у ваш текући адресар, кликом на „Посебне наредбе • Додај пошиљаоца у адресар“ или притиском на CTRL+W у списку порука.
Код филтера можете користити и додатне скупове низова за филтрирање - када је филтер одабран кликните на картицу „Додатно“.
Поруке које сте прочитали можете филтрирати на исти начин као што филтрирате долазећу и одлазећу пошту. Погледајте у „Налози • Подешавање филтера“.
Предмет својих порука можете предефинисати употребом макроа %SUBJECT="<ваша тема>" у обрасцима за поруке.
Лозинку за приступ вашем POP3 серверу можете промијенити кликом на „Налози • Промијени POP3 лозинку...“. Претходно провјерите да ли ваш сервер за пошту (односно ваш добављач) подржава протокол „POPPASWD“.
За сваку омотницу можете одредити да задржава одређен број порука и да их аутоматски чисти по изласку из програма.
Своје електронско сандуче можете провјерити на серверу, док сте на вези, без стварног преузимања порука - кликните на „Налози • Прегледај поруке на серверу • Само нове поруке“.
Можете нам помоћи да поправимо грешке у програму »The Bat!«, ако нам пошаљете ваше извештаје, на адресу <bugs@thebat.net> или користећи уобичајени образац у менију „Помоћ • Повратне информације • Пријавите грешку“.
Командним параметром „/NOLOGO“ можете да прескочите уводни екран који »The Bat!« приказује при покретању (може да буде потребно ако покрећете »The Bat!« аутоматски по покретању рачунара).
У ваше поруке можете уметнути насумичне крилатице, ако мислите да ће тако изгледати занимљивије другима. У обрасцима примијените макро „%COOKIE“.
Можете добити најновије вести о програму »The Bat!« са званичне странице »RIT Research Labs« - http://www.ritlabs.com/the_bat.
Можете на брз начин да изаберете све поруке које су намијењене одређеном примаоцу - држите тастер ALT и кликните на примаоца који вас занима. То може бити практично ако учествујете на електронским форумима.
Свака омотница може имати сопствену звучну датотеку која ће се огласити када се преузме нова пошта. Погледајте картицу „Омотнице • Подешавања... • Звук“.
У ваше поруке можете укључити било коју текстуалну датотеку (која се по потреби може касније промијенити) користећи у обрасцима за поруке макро %PUT="име датотеке".
Можете нам помоћи да повећамо функционалност програма »The Bat!« шаљући нам своје предлоге на адресу <suggest@thebat.net> или преко обрасца у менију „Помоћ • Повратне информације • Приједлози“.
Кад год има непрочитаних порука у било којој омотници, осим Корпе за смеће, Шишмиш у иконици програма почиње да маше крилцима.
Можете добити било коју информацију о програму која вам је потребна ако пошаљете поруку на <info@thebat.net> или преко обрасца „Помоћ • Повратне информације • Затражите информације“.
Можете спријечити да се порука аутоматски очисти или да је случајно обришете тако што ћете је закључати - у списку порука кликните на ознаку са лијеве стране или користите команду „Поруке • Закључај“.
Кинеска ријеч за шишмиша, „фу“, значи још и „благостање“. Пет шишмиша представљају „Пет благослова“ - дуг живот, здравље, спокојство, врлину и лаку смрт.
У омотницама које сте ви направили можете користити засебне обрасце за нове поруке, одговоре и прослијеђене поруке - погледајте у „Омотнице • Подешавања...“.
У прозору за аутоматско приказивање текста поруке се можете кретати кроз текст употребом стрелица „Горе“ и „Доле“.
„Омиљеног“ адресанта можете лако уметнути ако у пољу за унос адресе кликнете десним тастером миша, или пречицом ALT+ENTER.
У већини прозора програма »The Bat!« можете кликнути десним тастером миша или употријебити комбинацију ALT+F10 да бисте приказали приручни мени наредби које су повезане са тим прозором.
Да бисте приложили датотеке одлазећим порукама можете у поруке које пишете или у главни прозор програма превући датотеке из програма »Windows Explorer«.
„URL“ је скраћеница од „Uniform Resource Locator“, што значи „јединствени локатор ресурса“. Свака ствар доступна на Интернету се може означити својом једиственом адресом.
Мала стрелица у углу коверте писма значи да је на ту поруку послат одговор. Одговор можете брзо пронаћи ако на поруку притиснете CTRL+BACKSPACE.
Ширину колона можете измијенити по омотницама - поставите показивач миша на линију између две колоне, када се појави показивач сепаратора кликните и повуците десно или лијево.
Можете на брз начин пронаћи све поруке од одређене особе у одређеној омотници. Држите тастер ALT, па кликните на име особе у колони „Пошиљалац“.
Поруке које су примљене или писане истог дана када их и читате немају у списку порука приказан датум (само вријеме) - тако је лакше визуелно издвојити „свјежу“ пошту.
Када не желите да »The Bat!« буде у палети послова (TaskBar) можете употријебити „Остало • Подешавања... • Опште • Смањуј у системску палету“.
IMAP4 је скраћеница од „Internet Mesagging Access Protocol“, верзија 4 (протокол за приступ дописивању на Интернету).
Од више од 900 других врста „вампир“ је једина врста слијепих мишева која заиста представља опасност по људе. Ми нисмо мислили на вампире када смо дали име програму.
Да бисте се прешли на наредну непрочитану поруку у омотници истакните ту омотницу и притисните CTRL+].
Одаберите највишу омотницу у хијерархији једног налога и подесите распоред и ширину колона за сваки од начина приказивања. Затим за сваку омотницу за коју желите иста таква подешавања кликните на десни тастер миша, а затим на „Подешавања... • Опште • Користи подешавања колона која су основна за налог.
Кликните десним тастером миша на назив било које колоне у списку порука да бисте брзо приступили подешавањима колона.
Показивач поште можете подесити да приказује само поруке највишег приоритета. Кликните десним тастером миша на Показивач и одаберите подешавање које вам највише одговара. За аутоматско приказивање Показивача поште можете користити пречицу SHIFT+CTRL+Т.
Када је у списку порука одабрана нека порука, откуцајте фразу коју желите да бисте обавили Брзо тражење по списку.
Користите CTRL+ENTER да бисте обавили Брзо тражење уназад кроз базу порука.
Користите SHIFT+CTRL+ENTER да бисте обавили Брзо тражење уназад кроз списак порука.
У адресару можете држати слике адресаната из формата GIF и JPEG. Савјет: за најбољи изглед подесите димензије слике на 120х144 формата JPEG, и биће увезена без смањења квалитета.
Ако примате прилично много порука, користите Подешавање филтера (SHIFT+CTRL+S) да бисте је сортирали у различите омотнице.
Ако желите, можете се отарасити бројача у предмету ваших порука-одговора. У обрасцу порука за одговоре употријебите макро „%SINGLERE“.
Ако учествујете на електронским форумима, притиском на CTRL+F4, или држећи тастер ALT док кликнете на икону за одговор на главној палети алатки можете послати одговор пошиљаоцу поруке само на његову личну адресу (не на адресу форума).
Омотницу или налог у стаблу налога можете помјерати држећи тастере CTRL+SHIFT и стрелицама „Горе“ и „Доле“. Стрелица „Лијево“ извлачи под-омотницу из матичне омотнице или налога, а стрелица „Десно“ је враћа у омотницу или налог.
Званичан превод програма »The Bat!« на српски језик урадио је Дејан Шкребић. У новијим верзијама програма може доћи до измјена или допуна. Ако примијетите недостатке или нелогичности превода, обратите се на адресу <dejan@skrebic.com>. Нове преводе можете преузети на адреси http://www.skrebic.com/thebat.htm